Nhlangano wa le handle ka Afrika Dzonga lowu wu lavaku ku endla bindzu eAfrika Dzonga wu nga endla xikombelo xa phemiti ya khampani ya le handle ka tiko.
Hikuva ku na mafambiselo yo tala lama ya faneleke ku endliwa tani hi xiyenge xa ku rejistara, swa antswa ku tirhisa magqweta ya Afrika Dzonga.
Mi fanele ku khumbana na gqweta ra Afrika Dzonga hikuva swilaveko swin'wana swa nawu wa tikhampani ku Companies Act, 1973 swi nga endliwa ntsena hi swirho swa profexini leyi.
Hi kombela mi xiyaxiya leswaku tidokumende hinkwato ti fanele ku tatiwa hi inki ya ntima leyi nga sulekiku.
Tihlanganise na va Ndzawulo ya Minxaviso na Tiindastri.
Nyiketani tikhopi ta switifiketi leswi nga tiyisiwa hi va nawu swa tidokumende ta vutitivisi kumbe tipasipoto leti tirhaku ta vanhu lava va nga na xiavo eka khampani leyi faneleke ku rejistariwa.
Ku rejistara swi teka masiku ya ntlhanu.